open-index/open-wikipedia-markdown huggingface dataset:
פסה טוויסט

ממוזער**פסה טוויסט** (באנגלית: **Pesa Twist**) היא רכבת קלה בעלת רצפה נמוכה המיוצרת בבידגושץ' על ידי חברת פסה. הטוויסט מופעלת בעיקר במזרח אירופה בין היתר בצ'נסטוחובה, קייב, קרקוב, ורוצלב, קראיובה וטאלין.
## תיאור
הטוויסט מופיעה בתצורה של 2, 3, ו-4 מודלים. באורך של 22.7 עד 42.83 מטרים וברוחב של בין 2.3 מטרים ל-2.65 מטרים.

הרכבת היא בעלת רצפה 100% קומה נמוכה ובעלת קיבולת של עד 156 מקומות ישיבה ו-211 נוסעים בעמידה בדגם הארוך.

הקרונות מופעלים בחשמל בהספקים של 600 עד 750 V ומגיעים למהירות של עד 80 קמ"ש.

## גלריה

קובץ:Twist on Niepodległości Avenue2.jpg
קובץ:Pesa2014N„Krakowiak”-UlicaBasztowa-POL, Kraków.jpg
קובץ:Kyiv Express Tram 763 2019 G2.jpg
קובץ:Twist 2017N Bytom Jagiellońska.jpg


## קישורים חיצוניים

* '''פסה טוויסט''' באתר חברת פסה

## הערות שוליים

קטגוריה:דגמי רכבות קלות
חקיקה פדרלית

**חקיקה פדרלית** היא מכלול החוקים שנוצרו על ידי הממשל הפדרלי של מדינה. ממשל פדרלי נוצר כאשר קבוצה של יחידות פוליטיות, כגון מדינות או פרובינציות, מתאחדות בפדרציה, תוך שהן מעבירות את ריבונותן האישית וחלק ניכר מסמכויותיהן לממשל המרכזי, אך שומרות או ממשיכות להחזיק בסמכויות מוגבלות אחרות. כתוצאה מכך, קיימות שתי רמות ממשל או יותר בתוך שטח גאוגרפי מוגדר. מכלול החוקים של הממשל המרכזי המשותף הוא החקיקה הפדרלית.

דוגמאות לממשלות פדרליות כוללות את אלו של אוסטרליה, ברזיל, קנדה, גרמניה, מלזיה, פקיסטן, הודו, רוסיה, ברית המועצות לשעבר וארצות הברית.
## ארצות הברית
חוקת ארצות הברית קובעת באמצעות סעיף העליונות כי החוקה הפדרלית וחוקי המדינה הפדרליים גוברים על חוקי המדינות. סמכויות אלו כוללות את היכולת לנהל יחסים בין-לאומיים, מסחר בין-מדינתי, את המטבע ואת ההגנה הלאומית. לאחר מלחמת האזרחים האמריקנית, התיקון ה-14 לחוקת ארצות הברית החיל את מגילת הזכויות של החוקה על ממשלות המדינות. חקיקה שחוקק הקונגרס, צו נשיאותי של נשיא ארצות הברית, או החלטה של בתי משפט פדרליים בהתאם לחוקה, נחשבים לחקיקה פדרלית.
באמצעות מערכת האיזונים והבלמים, בית המשפט העליון הוא זה שמקבל את ההחלטות הסופיות בנוגע לחוקים פדרליים במקרים ספציפיים המובאים בפניו. פסק דין מק'קולק נגד מרילנד משנת 1819, שניתן על ידי בית המשפט העליון, מנע ממחוקקי המדינות להטיל מיסים על מוסדות פדרליים. פסק דין זה ביסס את מעמד העליונות של החוקים הפדרליים על פני חוקי המדינות הסותרים, והיווה רגע מכונן עבור פדרליזם בארצות הברית. החוקים הפדרליים נקבעים ומסודרים בקוד ארצות הברית.
### תאוריית כוח המשיכה
הפרופסור סקוט דודסון מציע תאוריה הטוענת כי לחקיקה הפדרלית האמריקנית יש השפעה ניתנת למדידה על חוקי המדינות, ומשווה השפעה זו לכוח משיכה שבעודו אינו "בלתי נמנע", הוא משפיע על גורמי המדינה ליצור חקיקה התואמת או לפחות קרובה לחקיקה הפדרלית. דודסון מצדיק את קיומו של "משיכה" זו בטענה כי מחוקקי המדינות ובתי המשפט לעיתים רחוקות מממשים את סמכותם החוקתית לסטות מהחוק הפדרלי, למרות היכולת לעשות זאת. הוא ציין, בין היתר, פסיקות של בית המשפט העליון ומעשים חקיקתיים, כגון כללי ההליך האזרחי הפדרליים, כאחראים להובלת "עידן חדש של אחידות פרוצדורלית פדרלית" בשנת 1938.

#### ראיות ממקרים מוצעים
דודסון מצביע על פסק הדין של בית המשפט העליון משנת 1957 בפרשת קונלי נגד גיבסון כהקשר נוסף לטיעונו. תיק זה הוגש כתובענה ייצוגית על ידי קבוצת עובדי רכבת אפרו-אמריקאים לבית משפט מחוזי פדרלי בטקסס, בטענה כי "סוכן המיקוח הקולקטיבי שלהם יחויב לייצג אותם בצורה הוגנת" בהתאם לחוק עבודת הרכבות. התביעה נדחתה בתחילה בטענה כי התלונה לא עמדה בתקדים הפדרלי הקודם, שדרש כי תלונה "תציין עילה שבה ניתן להעניק סעד". בית המשפט העליון קבע מאוחר יותר כי החלטה זו הייתה שגויה, בהתבסס על פרשנותם הסובייקטיבית של כללי ההליך הפדרליים. בית המשפט העדיף את כלל 8 תוך התעלמות מכלל 12, ובכך קבע סטנדרטים ליברליים יחסית להליכי טיעון, שאומצו לאחר מכן על ידי מחוקקי מדינות רבים.

## הערות שוליים

קטגוריה:משפט ציבורי
קטגוריה:פדרציה
Sitronics

קבוצת **Sitronics Group** (ברוסית: **АО Ситро́никс**, באנגלית: **Sitronics Group**) היא קונגלומרט עסקים שפועל בתחום טכנולוגיית מידע. הוא נכלל בין הגדולים ברוסיה בתחומה. הקבוצה נמצאת בבעלות תשלובת "סיסטמה".

הקבוצה הוקמה בשנת 1997 בעיר זלנוגרד על בסיס מפעלים שהיו בבעלות תשלובת "סיסטמה". החברה עסקה בייצוד מכשירי חשמל לבית. בשנת 2005 לאחר רכישת חברות נוספות הוחלט להעביר מטה החברה למוסקבה. בשנת 2008 הוחלט להפסיק יצור מכשירי חשמל ביתיים תחת מותג Sitronics.

בשנת 2006 נחתם הסכם עם חברת סימנס על שיתוף פעולה בתחום מערכות אבטחה.

בשנת 2007 החברה קיבלה חוזה עם ממשלת רוסיה להקמת מפעל לייצוד שבבים כאשר בבעלות "סיטרוניקס" יהיה 52% מבלעות המפעל.

בשנת 2010 החברה שחררה לשוק סמרטפון שניצל מערכת גלונאס.

בשנת 2012 הופסק מסחר במניות החברה בבורסה לניירות ערך של לונדון.

בשנת 2021 החברה נכנסה לתחום ניווט בעזרת לוויינים לצורכי ניטור ותנועת אוניות. במקביל למהלך זה החברה רכשה 71% מחברת "ספוטניקס" שמתמחה בייצור לוויינים.

החברה פועלת בתחום הקמת עמדות טעינה לרכב חשמלי.

## לווייני החברה
החברה פועלת להקמת מערכת לוויינים שמתוכננת לכלול כ-70 לוויינים. הלוויינים נבנו על ידי חברה "ספוטניקס" שנמצאת בבעלות התשלובת.

כול הלוויינים משוגרים מקוסמודרום ווסטוצ'ני בעזרת משגר מדגם סויוז 2.1B. הלוויינים נבנו כלווייני קיובסאט בגודל 3U.

## קישורים חיצוניים
* 

* נתוני לוויינים ושיגורים

קטגוריה:חברות רוסיות
קטגוריה:חברות אלקטרוניקה רוסיות
קטגוריה:חברות הנסחרות בבורסה לניירות ערך בלונדון
צייר צבאי

**צייר צבאי** הוא אמן המתעד את חוויות המלחמה באופן חזותי – בין אם מונה לכך על ידי ממשלה או גוף תקשורתי, ובין אם מיוזמתו האישית – באמצעות רישום, ציור, תחריט, צילום או כל מדיום אמנותי אחר. מטרתו של הצייר הצבאי היא להעניק ביטוי אישי, רגשי ולעיתים חושי לאירועי המלחמה, פרספקטיבה שלרוב אינה באה לידי ביטוי בכתיבה ההיסטורית היבשה או בתיעוד מצולם.

ממוזער|צייר צבאי בצרפת הכבושה, 1941

ציירים צבאיים עשויים לפעול במגוון הקשרים: כצופים מן הצד, כחיילים פעילים, או כאמנים שהוזמנו באופן רשמי על ידי רשויות צבאיות או ממשלתיות. בחלק מהמקרים הם פועלים כחלק ממערך ההסברה או התיעוד של המדינה, ולעיתים כיוצרים עצמאיים המתעדים את חוויותיהם האישיות או את עיני רוחם האמנותית.

האופן שבו מתארים אמנים את זירות הקרב, הלוחמים והאזרחים, מעניק פרספקטיבה ייחודית ורגשית לאירועי המלחמה, שלא ניתן להשיגה דרך מצלמה או דיווח עיתונאי. באמצעות עבודותיהם הם מספקים ראי אנושי לסבל, לגבורה, ולעיתים גם לזוועות המלחמה – ומעבירים לדורות הבאים את החוויה האנושית שנלווית לה.

השפעתם של ציירים צבאיים ניכרת לעיתים בדור האמנים שבא אחריהם – כך למשל, ציירים אוסטרלים שפעלו בין מלחמות העולם הושפעו מעבודות האמנות שתיארו את מלחמת העולם הראשונה, ואף אימצו פורמטים ואיקונוגרפיה דומים.

ממשלות רבות מינו באופן רשמי אמנים לתפקידים אלו – הן לצורכי תעמולה, הן לצורכי תיעוד היסטורי – אך בנוסף קיימת גם פעילות ענפה מצד אמנים שפעלו באופן עצמאי, בהם לוחמים, עדים, ואף שבויי מלחמה, שתיעדו את תנאי מחייתם ולעיתים אף מונו ל"ציירי מחנה" על ידי קצינים בכירים.

בניו זילנד מקובל לכנות את בעלי התפקיד "אמן צבאי" (army artist), ואילו בארצות הברית נפוץ השם "אמן קרבי" (combat artist) לתיאור תפקיד זה.

## קישורים חיצוניים

## הערות שוליים

קטגוריה:אמני מלחמה
המצוד (סדרת טלוויזיה)

**המצוד** (באנגלית: **The Hunting Party**) היא סדרת טלוויזיה אמריקאית שנוצרה על ידי ג'יי ג'יי ביילי. הסדרה עלתה לראשונה ב-NBC ב-19 בינואר 2025. הסדרה עלתה ביס באפריל 2025. העונה השנייה עלתה לשידור ב-8 בינואר 2026. 

## רקע
הסדרה עוסקת בסוכנת **הנדרסון** (מליסה רוקסבורג) של ה-FBI, המכונה "**בקס**", שנקראת לוויומינג לאחר שרוצחים סדרתיים שנחשבו מתים ברחו מהכלא שהם שהו בו, המכונה "הבור", לאחר שאירע בו פיצוץ. אל בקס מצטרפים סוכן ה-CIA **האסאני** (פטריק סבונגוי) ואחד העובדים בכלא, **שיין פלורנס** (ג'וש מקנזי). יחד הם רודפים אחרי הרוצחים הסדרתיים המסוכנים בהיסטוריה. תוך כדי, השלישייה, בשיתוף **אוליבר אודל** (ניק וקסלר), מנהל הכלא ושותפה של בקס ב-FBI לשעבר, חוקרים את נסיבות הפיצוץ שאירע ב"בור".

## צוות השחקנים והדמויות
### דמויות ראשיות
* מליסה רוקסבורג – **רבקה "בקס" הנדרסון**, סוכנת מיוחדת של ה-FBI ופרופיל פלילי.
* ניק וקסלר – **אוליבר אודל** (עונה 1), בן זוגה ומאהבה לשעבר של בקס, מנהל הכלא.
* פטריק סבונגוי – **ריאן האסאני**, סוכן CIA.
* ג'וש מקנזי – **שיין פלורנס**, עובד בכלא "הבור" לפני שהוא התפוצץ.
* שרה גרסיה – **ג'ניפר מוראלס**, קצינת מודיעין של הצבא.

### דמויות משניות
* זברינה גווארה – **אליזבת מלורי**, התובעת הכללית של ארצות הברית
* קירה לרו – **סמנתה "סם" הנדרסון**, בתה המאומצת של בקס.
* קארי מאצ'ט – **איב לזרוס,** קצינת צבא בכירה ואסירה לשעבר בבור, שהיא בסתר אמו של שי**ין**

* מאט פרוור – **ד"ר הנרי דאלס**, מדען ורופא שעבד בעבר בבור וחקר את האסירים.
* שיבון וויליאמס – **שרה דאלס**, בתו של ד"ר דאלס
* לוק פורבס – **ג'ונתן פק** (עונה 2), שותף של קולונל לזרוס, חלק מכוח המשימה לשיקום אסירים.

### דמויות אורח

* אריק מקורמק – **רון סימס** (עונה 2), רוצח סדרתי שרוצח נשים המחפשות אהבה.
* ניסי נאש-בטס – **אריקה בורק** (עונה 2), בלשית שהביאה רוצח סדרתי למשפט בעבר 

## סקירת הסדרה

## הפקה
### פיתוח
באוגוסט 2022, הוכרז שג'יי ג'יי ביילי חתם על עסקה כוללת עם "יוניברסל טלוויזיה", עוד פורסם שהפרויקט הראשון שלו עם החברה יהיה סדרת טלוויזיה שתיקרא "The Hunting Party". הסדרה נוצרה על ידי ביילי וג'ייק קובורן. בפברואר 2023, הוכרז ש-NBC הקימה חדר כותבים לסדרה.

### ליהוק
במאי 2024, הוכרז שמליסה רוקסבורג לוהקה לתפקיד הראשי. מאוחר יותר באותו חודש, הוכרז כי פטריק סבונגוי, ג'וש מקנזי ושרה גרסיה הצטרפו לצוות השחקנים. ביוני 2024, ניק וקסלר הצטרף לצוות השחקנים בתפקיד קבוע בעוד קירה לרו לוהקה לתפקיד חוזר.

בינואר 2026 פורסם כי השחקן ג'וש דאלאס יופיע בתפקיד אורח בסדרה. דאלאס יגלם את דמותו של אליוט קאר, המכונה הסנדלר מקונטיקט, אומן נעליים יוקרתי המתמחה בשימוש בעורות נדירים ואקזוטיים המופקים מקורבנות אדם. הדמות מתוארת כרוצח סדרתי שנמלט ממתקן כליאה ממשלתי סודי ביותר המכונה The Pit.

### צילום
צילומי העונה הראשונה החלו ב-20 ביוני 2024 והסתיימו ב-19 בנובמבר 2024.

## שידור
הסדרה עלתה לראשונה ב-19 בינואר 2025 ב-NBC. העונה השנייה של הסדרה עלתה לשידור ב-8 בינואר 2026.

## קישורים חיצוניים
* 

## הערות שוליים

קטגוריה:יוניברסל טלוויזיה: סדרות טלוויזיה
קטגוריה:סדרות טלוויזיה אמריקאיות שעלו לשידור בשנת 2025
קטגוריה:תוכניות טלוויזיה באנגלית
קטגוריה:NBC: סדרות טלוויזיה
דיסקוגרפיה של גרייסי אברמס

**[[גרייסי אברמס]]** היא זמרת-יוצרת אמריקאית שהוציאה שני אלבומי אולפן, שני אלבומי הופעה, שלושה מיני-אלבומים ו-22 סינגלים. מאז חתימתה עם חברת התקליטים אינטרסקופ בשנת 2019, היא ביססה את מעמדה כאחת מהיוצרות הפורצות הבולטות בז'אנר הפופ-פולק העכשווי.

ביולי 2020 הוציאה לאור את המיני-אלבום הראשון שלה *[[Minor (מיני-אלבום)|Minor]]* שכלל את הסינגל הפריצה של אברמס "I Miss You, I'm Sorry" שזכה להצלחה רבה. בנובמבר 2021 הוציאה את המיני-אלבום השני שלה, *[[This Is What It Feels Like]]*.

בפברואר 2023 יצא לאור אלבום הבכורה של אברמס, *[[Good Riddance]]*, בהפקת ארון דסנר. הוא הגיע למקום ה-52 במצעד הבילבורד 200, למקום השלישי במצעד הבריטי וזכה לביקורות חיוביות על כתיבה כנה ורגשית.

בפברואר 2024 יצא לאור אלבום ההופעה *The Good Riddance Acoustic Shows* שהוקלט עם דסנר;ו הגיע למקום ה-37 בהולנד. ביוני 2024 יצא לאור אלבומה השני *[[The Secret of Us]]*, המאופיין בגישה קלילה ואופטימית יותר. האלבום כלל את הסינגל המוביל מתוך האלבום, "Risk", וגם את "Close to You", שצבר פופולריות רבה לאחר שחרורו. הסינגל "That's So True" מתוך גרסת הדלוקס של האלבום הגיע למקום הראשון במצעדים באוסטרליה, קנדה ובריטניה. האלבום גם כולל את הדואט "Us" עם טיילור סוויפט, שהיה מועמד לגראמי והגיע למקום השני בבילבורד 200 ולמקום הראשון במצעדים באוסטרליה, קנדה ובריטניה. האלבום קיבל תוארי זהב ופלטינה במספר מדינות.

בינואר 2025 הוציאה לאור את המיני-אלבום השלישי שלה, *Live from Vevo*. באפריל 2025 יצא לאור אלבום ההופעה *The Secret of Us: Live from Radio City Music Hall* שהגיע למקום ה-14 בהולנד ולמקום ה-74 בבריטניה.

## אלבומים
### אלבומי אולפן

### אלבומי הופעה

## מיני-אלבומים

## סינגלים

## שירים נוספים במצעדים

## ביאורים

## הערות שוליים

אברמס, גרייסי
קטגוריה:גרייסי אברמס
הקרן להנצחת אושוויץ-בירקנאו

**קרן הזיכרון אושוויץ-בירקנאו** (באנגלית: **Auschwitz-Birkenau Memorial Foundation**; ר"ת: ABMF) היא ארגון ללא כוונת רווח שהוקם בשנת 2012 בניו יורק שבארצות הברית, במטרה לתמוך בשימור השרידים המקוריים והאתר ההיסטורי של מחנות הריכוז וההשמדה הגרמניים-נאציים KL אושוויץ I ואושוויץ II בירקנאו, תחת פיקוחו של מוזיאון אושוויץ בירקנאו באושוויינצ'ים, פולין.

בשנת 2019 שונה שמה של הקרן מ"חברים של קרן אושוויץ-בירקנאו" ל"קרן הזיכרון אושוויץ-בירקנאו", והיא הרחיבה את פעולתה לתחום הסיוע לניצולי השואה ולתחום החינוך. על פי הצהרת הייעוד של הארגון, מטרתה המרכזית של הקרן היא "לשמר את זיכרון אושוויץ-בירקנאו באמצעות שימור השרידים המקוריים, ולהביא את סיפור אושוויץ לכל תלמיד ותלמידה בארצות הברית". הקרן פועלת גם לקידום רווחתם של ניצולי שואה.

הקרן תומכת בפרויקטים של קרן אושוויץ-בירקנאו, ארגון צדקה שהוקם על פי חוקי פולין, ולו מטרה דומה לזו של קרן הזיכרון של אושוויץ-בירקנאו.

## שימור
מאז היווסדה בשנת 2012, תומכת הקרן במוזיאון אושוויץ-בירקנאו באמצעות גיוס תרומות לקרן ההון בסך 200 מיליון דולר, שהוקמה בשנת 2009 בוורשה על ידי קרן אושוויץ-בירקנאו. קרן ההון מממנת את שימור השרידים הפיזיים של מחנה הריכוז וההשמדה, כדי להבטיח שדורות העתיד יוכלו לבקר באתר ולראות את ממצאיו המקוריים. הקרן נתמכת על ידי 39 ממשלות ברחבי העולם ולמעלה מ-250 תורמים פרטיים מארצות הברית וממדינות נוספות.

## השכלה
בשנת 2022 השיקה הקרן את תוכנית הדגל החינוכית שלה בארצות הברית: **מלגת מורשת אושוויץ** (Auschwitz Legacy Fellowship). במסגרת התוכנית, מורים מבתי ספר תיכוניים מכל חמישים המדינות בארצות הברית מבקרים באושוויץ, כדי שיוכלו ללמד את תלמידיהם את לקחי השואה למשך חמש השנים הבאות.

## 75 שנה לשחרור אושוויץ
ב-27 בינואר 2020, צוין באתר מוזיאון אושוויץ-בירקנאו יום השנה ה-75 לשחרור מחנה ההשמדה אושוויץ-בירקנאו, באירוע מיוחד שנערך במקום. בטקס השתתפו ניצולי המחנה, בני משפחותיהם, ראשי מדינות ומנהיגים מרחבי העולם. האירוע היה לציון המרכזי של יום הזיכרון הבין-לאומי לשואה בשנת 2020. קרן הזיכרון אושוויץ-בירקנאו, בראשותו של יו"ר הקרן רונלד לאודר, מימנה וארגנה משלחת של 120 ניצולי אושוויץ-בירקנאו ובני משפחותיהם, אשר הגיעו מארצות הברית, קנדה, ישראל, שוודיה, אוסטרליה, ארגנטינה, ברזיל, צרפת, גרמניה, פרו, הממלכה המאוחדת ומדינות נוספות.

## סיוע לניצולים
בשנת 2020, במהלך מגפת הקורונה, השיקה הקרן תוכנית סיוע מקיפה לניצולי שואה, אשר כללה מפגשים מקוונים בין ניצולים, שליחת פרחים ואיגרות ברכה לימי הולדת, וכן ארגון מפגשים בין ניצולים לבין מורים אמריקנים לבתי ספר תיכוניים.

בשנת 2022, פרסמה הקרן ספר בישול בשם "**Honey Cake and Latkes: Recipes from the Old World by the Auschwitz-Birkenau Survivors**", הכולל מתכונים וזיכרונות של שורדי המחנות.

## הערות שוליים

קטגוריה:אושוויץ
קטגוריה:ארצות הברית: מוזיאונים להנצחת השואה
שדרנית מצויה

**שדרנית מצויה** או **שדרנית ים-תיכונית** (שם מדעי: *Spondylus gaederopus*) היא מין של צדפה ששייכת לסוג שדרנית.

## תיאור
הגודל של צדפה זו עד 8 סנטימטרים, אך יכולה להגיע גם ל־12–13 ס"מ. הקונכייה אינה ישרה. הקשוות עבות ושונות בגודלן, שהקשווה הימנית קטנה, ואילו הקשווה השמאלית גדולה יותר וכמעט שטוחה. הצבע של הקשווה השמאלית אדום או ורוד, ואילו הצבע של הקשווה הימנית בהיר יותר. בשפת הגלימה יש עיניים. הרגל הקטנה של הצדפה משמשת לניקוי של חלל הגלימה. על פני הקשוות יש בדרך כלל קוצים שטוחים, המגנים על השדרנית מפני טורפים. הצדפה שכיחה על אבנים וסלעים, שאליהם צמודה הקשווה הימנית בעזרת הפרשת קלציט.

## תזונה
השדרנית המצויה ניזונה מפלנקטון שהיא מסננת מהמים הנשאבים לחלל הגלימה שלה, ומחומרים אורגניים הנמצאים במים, המועברים לתוך הפה על ידי ריסים זעירים שמכסים את הזימים.

## רבייה
ההפריה של השדרנית היא חיצונית. פגית מסוג וליגר, בעלת אונות הדומות למפרש, המסייעות לה לצוף וללכוד מזון מהפלנקטון, שוחה חופשית במים רדודים של האוקיינוס. לאחר שמתפתחת רגל חזקה הפגית זוחלת לקרקעית הים, נאחזת בסלע או אבן קשיחים בעזרת קורי בוץ, ומתחילה להתפתח לצדפה בוגרת.

## תפוצה
[ממוזער|[תליון|תליונים מקונכיית השדרנית]]
התפוצה של השדרנית המצויה היא ב. תחום התפוצה שלה כולל את הים התיכון, הים השחור, דרום פורטוגל וצפון מרוקו, במים רדודים עד עומק של 50 מטר. השדרנית נפוצה גם בחופי ישראל.

השדרנית המצויה תוארה למדע ב-1758 על ידי החוקר השוודי קארולוס לינאוס.

בעבר השתמשו בקונכיית השדרנית ליצור תכשיטים, ובחפירות ארכאולוגיות באזור הים האגאי נמצאו תכשיטים כאלה מלפני כ-5000 שנה.

## ראו גם
* ספונדלוס גאדרופוס באתר DORIS  לזיהוי בעלי חיים וצמחייה 

## קישורים חיצוניים

## הערות שוליים

קטגוריה:צדפות
קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:ארץ ישראל: רכיכות
קטגוריה:הים התיכון: בעלי חיים
קטגוריה:בעלי חיים בים השחור
קטגוריה:בעלי חיים באוקיינוס האטלנטי
קטגוריה:בעלי חיים ימיים באירופה
פרס סימון דה בובואר

**פרס סימון דה בובואר** (בצרפתית: **Prix Simone de Beauvoir pour la liberté des femmes**) הוא פרס בין-לאומי לזכויות אדם לחופש וזכויות נשים, המוענק מאז 2008 ליחידים או קבוצות הנלחמים למען שוויון מגדרי ומתנגדים להפרות של זכויות אדם. הוא נקרא על שם הסופרת והפילוסופית הצרפתייה סימון דה בובואר, הידועה בחיבורה "המין השני", על זכויות נשים, משנת 1949.

## ייסוד הפרס
הפרס נוסד על ידי הסופרת ז'וליה קריסטבה ב-9 בינואר 2008, יום השנה ה-100 להולדתה של דה בובואר.

## זוכי הפרס
* 2008: , סופרת בנגלדשית ואייאן חירסי עלי, פמיניסטית, סופרת ופוליטיקאית הולנדית, ממוצא סומלי.
* 2009: מיזם מיליון החתימות באיראן לביטול חוקי ההפליה באיראן.
* 2010: , עורכת וידאו ופרופסורית באוניברסיטה וגואו ג'יאנמיי, עורכת דין ופעילה למען זכויות נשים בבייג'ינג, סין.
* 2011: לודמילה אוליצקיה, סופרת ופעילת זכויות אדם ברוסיה.
* 2012: ארגון תוניסאי לקידום השוויון בין המינים, Association tunisienne des femmes démocrates.
* 2013: מלאלה יוספזאי, סטודנטית ופעילת זכויות אדם בפקיסטן.
* 2014: מישל פרו, היסטוריונית וסופרת צרפתייה.
* 2015: המוזיאון הלאומי לנשים באמנויות, בוושינגטון די. סי., ארצות הברית.
* 2016: ראש עיריית (האי) למפדוזה, Giusi Nicolini, על מעורבותה בשילוב מהגרים באי.
* 2017: האגודה הפולנית "Save Women" (הצילו נשים). את הפרס קיבלה .
* 2018: אסלי ארדואן, סופרת ופעילת זכויות אדם בטורקיה.
* 2019: שרה גרסיה גרוס, פסיכולוגית, פעילת זכויות אדם, פמיניסטית מאל סלוודור.
* 2020: ארגון למען שוויון זכויות "Collectif 490", במרוקו. הפרס ניתן ל: Leïla Slimani ,Sonia Terrab ,Karima Nadir.
* 2021: , סופרת ופעילת זכויות אדם, רואנדה, צרפת.
* 2022: מקלט נשים בצרפת, La Maison des femmes de Saint-Denis.
* 2023: נשים שהשתתפו בהפגנות באיראן (2022–2023), לזכרה של מהסא אמיני.
* 2024: מארי-פול אוקרי, פעילת זכויות נשים מחוף השנהב.

## קישורים חיצוניים
* 

## הערות שוליים

קטגוריה:סימון דה בובואר
קטגוריה:מעמד האישה
סימון דה בובואר
סימון דה בובואר
מרקו פרידמן

**מרקו חיים פרידמן** (בבולגרית: **Марко Хаим Фридман**; 28 במרץ 1892, סטארה זאגורה, נסיכות בולגריה – 27 במאי 1925, סופיה, ממלכת בולגריה) היה טרוריסט יהודי, חבר המפלגה הקומוניסטית של בולגריה, שנמנה עם מתכנני הפיגוע בכנסיית סווטה נדליה.

## קורות חיים
מרקו פרידמן נולד בסטארה זאגרה למשפחה קשת יום. אביו היה מהגר עבודה מהאימפריה הרוסית ואמו הייתה ילידת רומניה. למרקו היו חמישה אחים ואחות. הוא רכש השכלה תיכונית בעירו, ובהמשך רכש תואר במשפטים באוניברסיטת סופיה. בסופיה התערה פרידמן בחוגים הרדיקליים של המפלגה הקומוניסטית. פרידמן נודע כעיתונאי וכפובליציסט בעיתונות המפלגתית, וכנואם נלהב בקרב בני נוער אשר סחף אותם לחוגי הנוער של המפלגה. בהמשך, ערך את העיתון "אחווה" (בבולגרית: Братство), ומונה לראש תא המפלגה בשכונת יוצ'בונאר בסופיה.

במהלך מלחמת העולם הראשונה שירת כקצין ומפקד פלוגה בצבא בולגריה, וזכה לעיטור העוז דרגה חמישית. ב-1923 נמנה עם מארגני ניסיון ההפיכה הקומוניסטי הכושל , לאחריו נבחר לוועד המרכזי של המפלגה, ונמנה עם פעיליה הצבאיים המחתרתיים הבולטים של המפלגה, ברחבי בולגריה. ב-1925 נמנה עם חברי "מנגנון התגמול" אשר תכננו את הפיגוע בכנסיית סווטה נדליה. פרידמן היה מבוקש על ידי משטרת בולגריה, וב-26 במרץ 1925 נפצע בקרב יריות עם שוטרים בולגרים. ב-16 באפריל, מספר שעות לאחר הפיגוע נלכד פרידמן ובהמשך הועמד לדין. פרידמן הכחיש כל קשר לפיגוע. הוא הורשע ונידון למוות בתלייה. לפני הוצאתו להורג, כתב מכתב לבוריס השלישי, מלך בולגריה ובו ציין שהוא אינו מבקש או מצפה לחנינה מהמלך, אך חשוב לו לציין כי הוא חף מפשע בהקשר לפיגוע, והרשעתו היא על רקע היותו חבר פעיל במפלגה הקומוניסטית. הוא ביקש למות כחייל בחזה חשוף, כפי שחי ונלחם, ולכן ביקש שהוצאתו להורג תהיה מול כיתת יורים ולא בתלייה. בקשתו לא נענתה.

בעקבות מעצרו של פרידמן פרץ בסופיה גל אנטישמיות שכלל מאמרי שטנה בעיתונות, גם בעיתונים שלא נודעו כבעלי קו אנטישמי. הספר הפרוטוקולים של זקני ציון תורגם לבולגרית והופץ ברחבי סופיה במחיר מוזל. נציגי הקונסיסטוריה שגינו בחריפות את הפיגוע והתנערו מפרידמן, פנו לממשלה הבולגרית כדי שתפעל למתן את התעמולה האנטישמית ואף על פי שנציגי השלטון הבטיחו לפעול בנושא, ננקטו פעולות מוגבלות בלבד. בתגובה לאירועים הוקמה בסופיה "האגודה לגמילות חסדים של חיילי המילואים היהודיים", אשר רשמית נועדה למטרות תרבות ותמיכה כלכלית בנכי המלחמה, באלמנות וביתומים, אך בפועל שמה לה למטרה לארגן קבוצות של חיילים יהודיים שיוכל להגן בכוח על בני הקהילה. בראש הארגון עמדו הקולונלים בדימוס אברהם תג'ר ומורנו גרציאני.

פרידמן היה נשוי ואב לבת ולבן בשם קרל, שנקרא על שם קרל מרקס.

## הערות שוליים

קטגוריה:פובליציסטים יהודים
קטגוריה:יהודים בצבא הבולגרי במלחמת העולם הראשונה
קטגוריה:עיתונאים יהודים בולגרים
קטגוריה:אישים שהוצאו להורג בבולגריה
קטגוריה:קומוניסטים יהודים בולגרים
קטגוריה:בוגרי אוניברסיטת סופיה
קטגוריה:בולגרים שנולדו ב-1892
קטגוריה:בולגרים שנפטרו ב-1925
קווליטאו

**קווליטאו בע"מ** היא חברה ציבורית ישראלית העוסקת בפיתוח, ייצור ושיווק של ציוד בדיקה לתעשיית המוליכים למחצה.

## היסטוריה
חברת קווליטאו הוקמה בדצמבר 1993 על ידי גדי קריגר, דוקטור להנדסת חשמל, ששימש כיו"ר וכמנכ"ל שלה, ופיטר קוויבס. החברה עוסקת בפיתוח, ייצור ושיווק של ציוד בדיקה למעגלים משולבים בתעשיית המוליכים למחצה. היא מפתחת את החומרה, את תוכנות ההפעלה וניתוח הנתונים, עזרים שונים ומשלבת בין הרכיבים הנכללים במערכות הבדיקה. החברה פועלת בארצות הברית, בישראל, באירופה ובמזרח הרחוק, באמצעות שלוש חברות בנות בבעלותה המלאה: קווליטאו ארצות הברית, שבה מרוכז עיקר פעילות החברה, קווליטאו גרמניה וקווליטאו יפן.

בינואר 2000 הונפקו ניירות הערך של החברה בבורסה לניירות ערך בתל אביב.

בשנת 2020 פרש קריגר מתפקיד היו"ר, ובשנת 2021 מכר את אחזקותיו בחברה ופרש מתפקיד המנכ"ל. במקומו מונו ערן רום ליו"ר ויעקב הרשמן למנכ"ל ונשיא. קריגר ממשיך לשמש יועץ להנהלת החברה.

## קישורים חיצוניים
* 

## הערות שוליים

קטגוריה:נס ציונה: חברות
קטגוריה:ישראל: חברות שהוקמו ב-1993
ארפחה

ממוזער|ערי מסופוטמיה באלף השני לפנה"ס
**אָרַפְּחָה** הייתה עיר בימי קדם ששכנה מצפון-מזרח לחידקל, משוער כי בתחומי העיר כירכוכ של ימינו.

## היסטוריה
ארפחה הייתה חלק מהאימפריה האכדית בהנהגתו של סרגון, ובתקופת שלטונו של נרם-סין הייתה נתונה לפשיטות לולובי. העיר נכבשה סביב 2150 לפנה"ס על ידי הגותים, אשר שלטו שם במשך כמאה שנה עד לדחיקתם אל מחוץ למסופוטמיה מצד האימפריה הנאו-שומרית.

במאה ה-18 לפנה"ס הייתה ארפחה למרכז סחר חשוב תחת שלטון אשור ובבל. מתואר כי באחד מהתבליטים המתארים את ניצחונו של חמורבי נראה מלך ארפחה אסור באזיקים מול חמורבי. במאה ה-15 ובראשית המאה ה-14 לפנה"ס הפכה העיר לעיר חורית ברובה, בירתה של ממלכה חורית קטנה בשם ארפחה, ששכנה לאורך הגבול הדרום-מזרחי של הממלכה המיתנית. זו הייתה ממלכה וסאלית של מיתני, עם יחידות של מרכבות מיתניות שהוצבו בערים הארפחיות.

בתקופת האימפריה האשורית התיכונה במאות ה-14–11 לפנה"ס, סופחה ארפחה לתוך אשור, לאחר שהאשורים הביסו את מיתני. מן הכתובות עולה שהתושבים שמרו בשמותיהם על ייחוסם החורי. העיר הגיעה לגדולה במאות ה-11 וה-10 לפנה"ס כחלק מהאימפריה האשורית. בשנת 615 לפנה"ס, סביב הכיבוש הבבלי ומרידות נוספות באשור, פלש מלך מדי, הווחשתרא, לעיר, שהייתה לאחד המוצבים האחרונים של האימפריה האשורית החדשה. בהמשך הפך האזור לחלק מפחוות אשור (את'ורה) של האימפריה הפרסית האחמנית.

לאחר הכיבוש המוקדוני, הפכה ארפחה לחלק מהממלכה הסלאוקית, כשבמקורות ההלניסטיים היא נזכרת בשמה הסורי – כרכא.

בין המאה ה-2 לפנה"ס לאמצע המאה ה-3 לספירה, בתקופת האימפריה הפרתית וראשית האימפריה הסאסאנית, נזכר האתר בשם בית גרמא בכתבים סוריים של כומר נוצרי. למשך תקופה קצרה של אינטררגנום במאה ה-2 לספירה הייתה העיר לחלק מהפרובינקיה הרומית קורדואנה. הסאסאנים כבשו את מארג המדינות הסוריות העצמאיות באמצע המאה ה-3 לספירה, וארפחה סופחה לגרמקן הסאסאנית, עד לכיבוש האסלאמי באמצע המאה ה-7 לספירה, עת התפרקה אשוריסטן. בהמשך נקראה העיר בשם כירכוכ.

בשנת 1948 ניתן השם עַרַפַה (בערבית: عرفة) לשכונת המגורים שנבנתה עבור עובדיה של חברת נפט הצפון בכירכוכ.

ארפחה טרם נחפרה בשל מיקומה תחת כירכוכ המודרנית.

הזיהוי של ארפחה עם ארפכשד הוא זיהוי שגוי.

## לקריאה נוספת
* 

קטגוריה:ערי מדינה בשומר
קטגוריה:ערים חוריות
קטגוריה:כירכוכ
קטגוריה:אשור
קארוט טופ

**סקוט תומפסון** (באנגלית: **Scott Thompson**; נולד ב-25 בפברואר 1965) הידוע באופן מקצועי בשם **קארוט טופ**, הוא סטנדאפיסט ושחקן אמריקאי. הוא ידוע ברבים בזכות השימוש שלו בקומדיית אביזרים.

## ראשית חייו
תומפסון נולד ברוקלדג', פלורידה, וגדל בקוקו. הוא הצעיר מבין שני בנים, ואביו הוא מהנדס בנאס"א. הוא למד בתיכון קוקו, שם ניגן בתופים בתזמורת המצעדים והקונצרטים, וסיים את לימודיו ב-1983. את הכינוי "קארוט טופ" קיבל ממאמן שחייה מקומי, בהתייחס לשערו האדום, שהפך לאחד מסימני ההיכר שלו בשלב מאוחר יותר בחייו. בסוף שנות ה-80 עבד תומפסון כשליח בחברת משכנתאות. לאחר התיכון, הוא נרשם לאוניברסיטת פלורידה אטלנטיק בבוקה רטון. כסטודנט בשנה הראשונה, ביצע את מופע הסטנד-אפ הראשון שלו.

## קריירה
הפריצה הגדולה של גזר טופ הייתה ב-1991 כשהופיע ב־Comic Strip Live . בערך בזמן הזה, הוא גם הופיע בתוכנית הטלוויזיה Star Search.  הוא הופיע בלארי איש הכבלים וסקראבס. תפקידיו הקולנועיים כוללים יו"ר מועצת המנהלים, והוא גם שימש כדובר בפרסומות עבור 1-800-CALL-ATT . בשנת 2002, הוא הקליט רצועת פרשנות עבור חוקי המשיכה. בשנת 2006, גזר טופ הופיע ברינו 911 בפרק "ווייגל בהיריון" בתור גרסה זועמת של עצמו שמפרק את חדר המלון שלו וגונב ניידת משטרה. בשנת 2008, הוא היה שופט אורח עבור Last Comic Standing .

### קומדיה חיה
מאז 2005, קארוט טופ מופיע ככוכב ראשי במתחמי MGM Resorts International בלאס וגאס, נבאדה. הוא מחזיק במופע קבוע במלון לוקסור בלאס וגאס מאז 22 בנובמבר 2005, ומבצע מופעי קומדיה שונים כאשר המופע הקבוע אינו מתקיים. מופע הקומדיה שלו כולל בדרך כלל עשרות אביזרים המאוחסנים בתיבות גדולות על הבמה, ובדיחות האביזרים שלו מורכבות בדרך כלל משליפת אביזר, תיאורו בבדיחה קצרה והשלכתו הצידה. הוא נוהג לסיים את מופעיו עם מונטאז' מוזיקלי מסונכרן לשפתיים.

### הופעות טלוויזיוניות
ב-16 בינואר 2010, קארוט טופ הופיע בתוכנית Don't Forget the Lyrics!, שבה סייע לקוסמים פן וטלר במסעם לזכות בפרס הגדול של מיליון דולר. הוא היה אחד ממשתתפי הצלי ב־Comedy Central Roast של פלייבור פלייב וג'ין סימונס. הוא הופיע בפרק בעונה השנייה של הסדרה Criss Angel Mindfreak והמשיך להיות אורח קבוע. קארוט טופ הופיע גם בפרק של סדרת הריאליטי The Bad Girls Club. הוא הופיע כעצמו בפרקים של CSI ("Man Up"), איש משפחה ("Petergeist"), סקראבס ("My Balancing Act"), ורובוט צ'יקן ("The Unnamed One").

הוא הופיע גם ב־The Late Late Show with Craig Ferguson לצד קורטני קוקס ב-24 במאי 2011.

קארוט טופ הופיע בפרק של Tosh.0, שבו קיבל עיסוי גוף מלא מדניאל טוש. הוא היה גם אורח מיוחד בסרטון המחווה של Tosh.0 לשיר "Good for You" של סלינה גומז.
ב-22 באוקטובר 2011, קארוט טופ הופיע כפאנליסט אורח לראשונה בתוכנית Red Eye w/Greg Gutfeld. ב-13 באפריל 2016, הוא הופיע כפאנליסט בתוכנית המשחק .

### תפקידים בסדרות אינטרנט
קארוט טופ הופיע כעצמו בפרק עם בראדלי קופר של Between Two Ferns with Zach Galifianakis. הוא הופיע גם כעצמו בתוכנית Tom Green's House Tonight, שבה דן באביזריו ובקריירה שלו. ב-2022, הוא הופיע בפרק #1758 של הפודקאסט The Joe Rogan Experience בספוטיפיי. ב-26 באוקטובר 2023, הוא הופיע כעצמו בפרק ‘Guess How Much This Weighs (Challenge)’ של תוכנית הווריאטי ביוטיוב Good Mythical Morning עם רט ולינק.
## קישורים חיצוניים
* 

## הערות שוליים

קטגוריה:סטנדאפיסטים אמריקאים
קטגוריה:אמנים אמריקאים הידועים בשם במה
קטגוריה:אמריקאים שנולדו ב-1965
צבא ההגנה של אסוואטיני

**צבא ההגנה של אֶסְוָואטיני** או **צבא ההגנה המלכותי של אֶסְוָואטיני** (באנגלית מכונה: **Umbutfo Eswatini Defence Force** ובר"ת **UEDF**) הוא השם של הכוחות המזוינים בממלכת אֶסְוָואטיני.

על פי המוגדר בחוק: תפקידיו של הצבא הם להגן על ריבונות המדינה, לסייע במישור האזרחי והלאומי ולאבטח את המלך. עם זאת מדובר בצבא קטן למדי ולכן בפועל, מלבד לשמש אבטחה למלך ולפקח על מעברי הגבול עיקר תפקידו הוא ייצוגי.

באופן רשמי המפקד העליון הוא המלך, המאציל מסמכויותיו לראש הממשלה המשמש כמפקד העליון בפועל, ולרשותו סגן המשמש כשר לענייני ביטחון לצד מועצה מייעצת, בעוד הרמטכ"ל הוא הדרג הבכיר ביותר בתוך ההיררכיה הצבאית האחראי על התפקוד השגרתי של הצבא.
## היסטוריה

צורתו הנוכחית של הצבא האֶסְוָואטיני נקבעה בשנת 1979. היא מבוססת על כוח ההגנה של סווזילנד שהוקם ב-1973 בסיוע בריטי, כדי להחליף את יחידות הצבא הבריטי, שהוצבו במקום לצורך ביטחון המדינה החדשה שקיבלה את עצמאותה ב-1968.

הצבא מעולם לא היה מעורב בסכסוכים מזוינים מחוץ לשטחו, אך כן סייע בתקופות משבר לאומיות ובדיכוי מהומות אזרחיות.
## ארגון וציוד
הצבא מונה כ-3,000 חיילים המוחזקים בשישה בסיסים ומשתייכים ליחידות הבאות:
* זרוע היבשה
** גדוד לודלאלוקלה
** גדוד גצ'ינה
** גדוד לינדמפי – משמש כיחידה האחראית לביטחון המלך ומשמש לייצוג המלך בטקסים ממלכתיים
* חיל האוויר – יחידת כנף אוויר קטן העומדת לרשות הצבא ועיקר תפקידה הוא לצורכי סיור ותחבורה ובפרט לשמש תחבורה עבור המלך.

ציודו הצבאי כולל נשק קל ומספר כלי רכב משוריינים, כמו גם כלי טיס בודדים לצורך תחבורה וסיור.

הצבא מקבל סיוע בהכשרת חיילים מבריטניה וארצות הברית. בנוסף לשיתוף פעולה וערבות ביטחונית שיש לאסוואטיני מדרום אפריקה.

אֶסְוָואטיני חסרת מוצא לים, ועקב כך הצבא אינו מחזיק ביחידה המותאמת לפעילות ימית.

## גלריה

Umbutfo Swaziland Defence Force Air Wing IAI Arava.jpg

US Army 51988 MEDFLAG 09, Partnership strengthens ties and friendships.jpg

Rangers in Action 22-African Land Forces Summit-US Army Africa-13 MAY 2010.jpg


## קישורים חיצוניים

## הערות שוליים

אסוואטיני
קטגוריה:צבאות מודרניים
קטגוריה:אפריקה: צבא וביטחון
קטגוריה:אסוואטיני
יהדות בליז

**יהדות בליז** היא הקהילה היהודית הקטנה המתגוררת במדינת בליז.

נוכחות יהודית ודאית בבליז קיימת לכל המאוחר מאז המאה ה-18 מיוצאי קהילת יהודי סנט אוסטטיוס עם זאת בדומה לקהילות יהודיות אחרות באזור, ולצד הרקע ההיסטורי של ארץ זאת סביר שנוכחות יהודית דלה החלה קודם לכן. בנוסף חדירה של יהודים סוחרים הגיעה מכיוון ג'מייקה. גל הגירה נוסף של כמה עשרות בודדות של יהודים הגיע דרך בריטניה בעקבות מלחמת העולם השנייה, אבל עד מהרה רובם נאלצו לעזוב. מספר יהודים נוספים הגיעו לבליז מהקהילות השכנות עקב אי היציבות שחוותה אמריקה הלטינית לאורך השנים.

בימינו מוערך מספר היהודים בבליז בכ-100 ורובם מהעדה הספרדית הוותיקה. עם זאת הקהילה לא מאורגנת ולא ידוע על מוסדות יהודים מלבד בית חב"ד שנוסדה בשנת 2016 על ידי הרבנים מנחם בלחמו מנדל וגב' הדר בלחמו ובית קבורת ישן בקרבת הבירה הקודם – בליז סיטי.

בעבר עלה הצעה להקמת מדינה יהודית בשטחי בליז שנקרא באותם ימים הונדורס הבריטית.

## הערות שוליים

קטגוריה:יהדות התפוצות לפי מדינה
קטגוריה:בליז
סטדלר ואריובאן

**סטדלר ואריובאן** (**Stadler Variobahn**, לשעבר נמכר כ-**ABB Variotram**, **Adtranz Variotram** ו-**Bombardier Variotram**) הוא רכבת קלה בעלת רצפה נמוכה המיוצרת מאז 2011 על ידי חברת רכבות סטדלר. לפני כן, מאז הצגתו ב-1993, הדגם היה מיוצר על ידי החברות אדטרנץ ו-ABB ולאחר מכן על ידי בומברדייה.
ממוזער| סטדלר ואריובאן

## היסטוריה
[ממוזער| ואריוטראם ב[נירנברג, גרמניה]]
הוואריובאן או בשמו המקורי הוואריוטראם פותח לראשונה על ידי יצרנית הרכבות ABB  והושק בשנת 1993 עבור הטראם של קמניץ בגרמניה. בשנת 1995, חטיבת הרכבות של ABB התמזגה והפכה לאדטרנץ .

בשנת 2001 נרכשה אדטרנץ על ידי בומברדייה, שהמשיכה בייצור הואריוטראם. החשמליות של הלסינקי הן היחידות שיוצרו וסופקו בומברדייה.

### סטדלר
ממוזער| סטדלר ואריובאן ברכבת הקלה של ברגן, נורווגיה
על מנת להתמקד בסדרת הרכבות קלות שלה פלקסיטי, בומברדייה הגיעה להסכם עם הנציבות האירופית לפיו היא תמכור את חטיבת ואריוטראם לסטדלר השווייצרית. סטדלר מיתגה את הרכבת מחדש תחת השם ואריובאן, בין היתר נמסרו הרכבות כדלהלן:

* 8 רכבות לשימוש במנהיים
* 30 רכבות עבור קו הרכבת בוכום–גלזנקירכן
* 8 רכבות עבור הרכבת של נירנברג
* 14 רכבות עבור הטראם של מינכן
* 19 רכבות עבור פוטסדאם

* 34 רכבות לרכבת הקלה של ברגן

* 45 רכבות עבור גראץ

 בריטניה
* 12 רכבות עבור הטראם של לונדון

* 14 רכבות עבור הרכבת קלה של אורהוס
* 16 רכבות לטראם של אודנסה

בדצמבר 2014, מפעילת הרכבת במינכן הוציאה שבעה מכליה משירות עקב סדקים במרכב. עד ינואר 2015, כל הרכבות נאלצו לעבור תיקונים. קודם לכן, המפעילה MVG בחרה שלא לממש אופציות לרכישת קרונות נוספים, ובמקום זאת רכשה קרונות מסוג סימנס אווניו.
ממוזער| ואריובאן בלונדון, בריטניה

## מפרט טכני
הוואריובאן הוא רכבת קלה בעלת רצפה נמוכה המיועדת לתפעול בתוואי עירוני. הוואריובאן נהנה מגמישות עיצובית. ניתן לבנות אותו כחד או דו כיווני, עם רצפה נמוכה של 70% או 100%. רוחבו בין 2.3 ל-2.65 מטרים. הוא מורכב משלושה, ארבעה, חמישה או שבעה מודלים עם יכולת קיבולת משתנה.

## קישורים חיצוניים

## הערות שוליים

קטגוריה:דגמי רכבות קלות
רוז נגד רוז

**רוז נגד רוז** (באנגלית: **The Roses**) הוא סרט דרמה-קומדיה שחורה סאטירי בריטי-אמריקאי שבוים על ידי ג'יי רואץ' על פי תסריט מאת טוני מקנמרה. הסרט מבוסס על הרומן "מלחמת רוז ברוז" משנת 1981 מאת וורן אדלר, וכמו כן, הוא מהווה עיבוד מחודש לסרט באותו השם משנת 1989. בסרט מככבים בנדיקט קמברבאץ', אוליביה קולמן, אנדי סמברג, אליסון ג'ני, שוטי גטווה, ג'יימי דמטריו, זואי צ'או, בלינדה ברומילו וקייט מקינון.

הסרט עלה לאקרנים בהפצת "Searchlight Pictures" ב-29 באוגוסט 2025.

## רקע עלילתי
אייבי ותיאו רוז מציגים את עצמם בתור הזוג המושלם – קריירות מצליחות, נישואים אוהבים, ילדים נהדרים – אבל מתחת לחזית חייהם האידיאליים מתחוללת סערה – כאשר הקריירה של תיאו מתרסקת בעוד זו של אייבי נוסקת, תחרות עזה וטינה נסתרת בין בני-הזוג מתלקחת ומאיימת להרוס את חייהם.

## צוות השחקנים
* בנדיקט קמברבאץ' – **תיאו רוז**
* אוליביה קולמן – **אייבי רוז**
* אנדי סמברג
* אליסון ג'ני
* בלינדה ברומילו
* סוניטה מאני
* שוטי גטווה
* ג'יימי דמטריו
* זואי צ'או
* קייט מקינון
* הלה פינלי
* אקי קוטאבה

## הפקה
באפריל 2024, הוכרז כי בנדיקט קמברבאץ' ואוליביה קולמן עתידים להפיק ולככב בעיבוד מחודש לסרט "מלחמת רוז ברוז" משנת 1989, אותו יביים ג'יי רואץ', וכי על כתיבת התסריט יהיה אמון התסריטאי טוני מקנמרה. ביוני 2024, נמסר על ליהוקו של צוות השחקנים המלא, בהם נמצאים קייט מקינון ואנדי סמברג.

צילומי הסרט החלו ב-10 ביוני 2024.

## הפצה
הסרט עלה לאקרנים בהפצת "Searchlight Pictures" ב-29 באוגוסט 2025.

## קישורים חיצוניים

**ביקורות**

* 
* 

## הערות שוליים

קטגוריה:סרטי דרמה אמריקאיים
קטגוריה:סרטי קומדיה שחורה אמריקאיים
קטגוריה:סרטים אמריקאיים מבוססי ספרים
קטגוריה:סרטי דרמה בריטיים
קטגוריה:סרטי קומדיה בריטיים
קטגוריה:סרטי ג'יי רואץ'
על הדרך הביתה

**על הדרך הביתה** היא סדרת ספין אוף ישראלית של הסדרה "ילדי בית העץ" המשודרת בכאן חינוכית והמשך להסכת "על הדרך" למשפחה המטיילת של בית אבי חי, ובה מוצגים אפרים (יניב ביטון) ושני אחייניו, בכל לירן ויטבת מגלות להם שממש על הדרך הביתה יש את התשובות.

## הדמויות הראשיות
* **אפרים** (יניב ביטון) – פקח. החליף את אלברט (קובי פרג') בסדרה ילדי בית העץ. לפעמים מכונה דוד אפרים על ידי אחייניו. נוהג לספר סיפורים בעלי מסר. ההומור שלו הוא משחקי מילים. כידוע מהסדרה ילדי בית העץ הוא מדבר עברית תקנית ואוהב מאוד טבע. לפי סיפוריו כילד השיעורים הכי אהובים עליו בבית הספר היו חשבון, מתמטיקה ושיעור חופשי. לפעמים הוא מדבר על עצמו בגוף שלישי.
* **רואי** – אחיין של אפרים. אוהב פיצה. לפעמים מכונה רואיקי על ידי אפרים.
* **איילה** – אחיינית של אפרים.
* **לירן ויטבת** – מגישות הסכת על הדרך על טבע עירוני ורומזות לאפרים על הפיתרון שנמצא על הדרך הביתה.
## הדמויות המשניות
* **יהלי** (מוזכר) – ילד שלומד עם רואי בכיתה. לפי רואי יהלי בכלל לא לומד. הוא יודע לשחק תופסת ינשופים דבר שרואי אמר שהוא לא ידע שבכלל שקיים. לפי רואי יהלי נמוך.
* **[[לירן ליפשיץ]]** – חברה של אפרים.
* **[[יטבת פייראיזן-וייל]]** – חברה של אפרים.
* **רון** – ילד חדש אשר הגיע לכיתה של רואי.
* **מאיה** – ילדה שלומדת עם רואי בכיתה.
* **ניב** – ילד שלומד עם רואי בכיתה.
* **המורה** (מוזכרת) – המורה של רואי, יהלי, ניב, מאיה ורון.

## פרקים
* פרק 1 – העכביש – עכביש מבהיל את אפרים.
* פרק 2 – היונה – אפרים מספר לרואי על היונה מתיבת נח.
* פרק 3 – התמר – אפרים מפחד להפסיד בתחרות הפקחים.
* פרק 4 – האקליפטוס – רואי כועס על יהלי כי הוא מפריע לו ללמוד.
* פרק 5 – הזית – איילה מגלה שבהשראת עץ הזית היא יכולה להיות מנהיגה.
* פרק 6 – הדבורה – אפרים מספר לרואי את הסיפור של שלמה המלך והדבורה.
* פרק 7 – הנמלה – איילה עוברת יום קשה בבית הספר.
* פרק 8 – העטלף – ילד חדש מגיע לכיתה של רואי.
* פרק 9 – הצבר – רואי ואיילה רבים.

## שירים מהסדרה
* חורשת האקליפטוס - בביצוע יניב ביטון (פרק 4)

## הסכת המקור
על הדרך להאזנה 

קטגוריה:סדרות טלוויזיה ישראליות שעלו לשידור בשנת 2025
פרסי המוזיקה של MTV אירופה 2024

**טקס [[פרסי המוזיקה של MTV אירופה]] 2024** התקיימו ב-10 בנובמבר 2024 ב-Co-op Live במנצ'סטר שבבריטניה. הטקס הוא הטקס השביעי בתולדות הטקס שנערך בבריטניה. בשונה מהטקס של השנה הקודמת שבוטל על ידי פרמאונט גלובל ב-19 באוקטובר 2023 בעקבות מלחמת חרבות ברזל.

את הטקס הנחתה הזמרת הבריטית ריטה אורה בפעם השלישית, כאשר היא שוברת את שיא האירוח שנקבע בעבר על ידי הזמרת קייטי פרי (בשנים 2008 ו-2009), וסשה ברון כהן שעשה זאת שנים (2001 בתור הדמות עלי ג'י וב-2005 בתור בוראט סאגדייב) היא הנחתה בעבר את הטקס ב-2017 וגם אירחה ב־2022 את בעלה, הבמאי, המפיק, התסריטאי והשחקן הניו זילנדי טאיקה ואיטיטי.

כמו כן אורה הביעה נאום וכבוד בטקס על חבר הטוב שלה ליאם פיין שהתאבד, והיה שותף לכתיבת השיר המשותף שלהם "For You" אשר לקוח מתוך פסקול הסרט "חמישים גוונים של שחרור", ובהמשך נכלל באלבומה של אורה *[[Phoenix (אלבום)|Phoenix]],* ובאלבום הבכורה של פיין, *[[LP1]]*.

## הופעות

## זוכים ומועמדים
המועמדים הוכרזו באופן רשמי ב-8 באוקטובר 2024 על ידי MTV. טיילור סוויפט הובילה את המועמדויות בטקס עם שבע מועמדויות, מה שהפך אותה לאמנית המועמדת ביותר, ולאמן עם מרבית המועמדויות בתולדות הטקס. אחרי סוויפט, אריאנה גרנדה, בילי אייליש, צ'ארלי XCX וסברינה קרפנטר הובילו את רשימת המועמדויות בטקס עם 5 מועמדויות כל אחת. לראשונה מזה כמה שנים, ברוב הקטגוריות בטקס נראה כי מי ששלטו הן הזמרות. הזוכים הוכרזו ב-10 בנובמבר.

טיילור סוויפט הייתה הזוכה המובילה, וקיבלה ארבעה פרסים: האמן הטוב ביותר, המופע החי הטוב ביותר, המופע האמריקאי הטוב ביותר, והקליפ הטוב ביותר עבור "Fortnight".

להלן רשימת הזוכים והמועמדים המלאההזוכים רשומים ראשונים ומודגשים **בהדגשה**.

## פרסים מיוחדים

## מועמדויות אזוריות

## קישורים חיצוניים

## ביאורים

## הערות שוליים

קטגוריה:טקסי פרסי המוזיקה של MTV אירופה
קטגוריה:2024 במוזיקה
קטגוריה:פרסי מוזיקה מ-2024
קטגוריה:2024 בממלכה המאוחדת
לוי ויקס

**לוי ויקס** (באנגלית: **Levi Weeks**; 1776–1819) היה נגר אמריקאי, הידוע כנאשם במשפט הרצח המפורסם של **באר מנהטן** בשנת 1800, שהיה המשפט הפלילי הראשון בארצות הברית שתועד בפרוטוקול מלא. הוא היה אחיו של עזרא ויקס, אחד מהבנאים המצליחים ביותר בניו יורק באותה תקופה.

## ראשית חייו
לוי ויקס נולד בשנת 1776 בגריניץ', מסצ'וסטס. בשנת 1798 עבר לניו יורק לעבוד אצל אחיו הגדול, עזרא ויקס.

## משפט הרצח
ממוזער|האסטרטגיה של אהרון בר במהלך משפטו של ויקס
ויקס הואשם ברצח של **גוליילמה "אלמה" סנדס**, צעירה עמה היה בקשר רומנטי. אלמה נעלמה בערב ה-22 בדצמבר 1799. חלק מחפציה נמצאו יומיים לאחר מכן ליד באר מנהטן שנחפרה לאחרונה בליספנארד מדוז, כיום באזור סוהו, ניו יורק, ליד רחובות גרין וספרינג. גופתה של אלמה נמצאה בבאר ב-2 בינואר 1800. לפני שיצאה מביתה ב-22 בדצמבר, אמרה אלמה לבת דודתה קתרין סנדס כי היא וויקס עומדים להינשא בחשאי באותו הלילה.

המשפט נערך ב-31 במרץ וב-1 באפריל 1800 ועורר סנסציה גדולה. בעזרת הקשרים והעושר של אחיו, ויקס ייצג את עצמו על ידי שלושה עורכי דין מפורסמים ביותר בניו יורק: הנרי ברוקהולסט ליווינגסטון, ארון בר ואלכסנדר המילטון. השופט הראשי של בית המשפט העליון בניו יורק, ג'ון לנסינג ג'וניור, ניהל את המשפט, וראש עיריית ניו יורק העתידי קדוואלאדר דייוויד קולדין היה התובע.

אף שעדה טענה כי ראתה את ויקס מודד את הבאר יום לפני הרצח, הוא זוכה לאחר דיון קצר של חמש דקות בלבד.

## חייו לאחר המשפט
הציבור התנגד מאוד לפסק הדין, וויקס נאלץ לעזוב את ניו יורק. הוא השתקע בנאצ'ז, מיסיסיפי, שם היה לאדריכל ובנאי מכובד. הוא נישא לאן גרינליף והם הביאו לעולם ארבעה ילדים. ויקס נפטר בנאצ'ז בשנת 1819 בגיל 43. ביתו המפורסם ביותר, אחוזת אובורן, הוא אתר היסטורי לאומי.

## בתרבות
* המשפט מוזכר לעיתים קרובות ברומן "Burr" משנת 1973 מאת גור וידאל.
* הפרק "The Ghost In The Well" מתוך סדרת הרדיו "CBS Radio Mystery Theater" ששודר ב־28 במרץ 1978, עוסק במשפטו ובזיכויו של לוי ויקס, כשהסיפור מסופר מנקודת מבטה של רוח הרפאים של אלמה סנדס.
* הרומן "City of Liars and Thieves" משנת 2015 מאת איב קרלין מתאר את הפרשה כולה מנקודת מבטה של קתרין רינג, דודניתה של גוליאלמה סנדס.
* המחזמר "המילטון" משנת 2015 מאת לין-מנואל מירנדה מזכיר את המשפט בשיר "Non-Stop", אך אינו מציין את הנרי ברוקהולסט. כמו כן, תאריך המשפט משתנה במחזמר, וממוקם בנקודת זמן בלתי מוגדרת לפני הוועידה החוקתית של 1787 ואחרי הסכם פריז (1783), בתקופת הממשל של תקנון הקונפדרציה.

## הערות שוליים

קטגוריה:אמריקאים ילידי מסצ'וסטס
קטגוריה:אמריקאים שנולדו ב-1776
קטגוריה:אמריקאים שנפטרו ב-1819
Inter arma enim silent leges

***Inter arma enim silent leges*** הוא פתגם לטיני שמשמעותו המילולית היא "**בין כלי הנשק, החוקים דוממים**", אך מוכר יותר בגרסתו "**בעת מלחמה, החוקים שותקים**." יש המבלבלים בין המשפט "בין כלי הנשק, החוקים דוממים" למשפט "כשהתותחים רועמים – המוזות שותקות" אולם מדובר על שני משפטים שונים, אך שניהם משקפים את התובנה שבעתות חירום סדרים רגילים נסוגים מפני כוחות הרסניים יותר.

## ברומא העתיקה
מקור הביטוי מיוחס לקיקרו בנאום *[[פרו מילונה]]* , פרק 11, שם ניסח זאת במילים ***Silent enim leges inter arma***.

כאשר קיקרו השתמש בביטוי, אלימות פוליטית של כנופיות הייתה נפוצה. כנופיות חמושות בהנהגת מנהיגים פוליטיים שלטו ברחובות רומא, ואותם מנהיגים נבחרו לעמדות מפתח.

סופרים לטיניים נוספים השתמשו בביטוי, ביניהם הירונימוס הקדוש באיגרת 126.

## בארצות הברית
בקשתו של הנשיא אברהם לינקולן לקבל חוות דעת על השעיית זכות ה-*[[הביאס קורפוס]]* בזמן מלחמת האזרחים האמריקאית הובילה לפסק הדין *[[אקס פארטה מרימן]]* (1861) מאת נשיא בית המשפט העליון רוג'ר טוני, אשר קבע:

ממשלת ארצות הברית הזכירה את הביטוי במפורש בטענותיה במשפט, בציינה (עם אזכור נוסף לקיקרו) כי "[תיקוני מגילת הזכויות] הם למעשה כולם הוראות שלום של החוקה, וכמו כל החוקים וההסדרים החוקתיים והתחיקתיים, הם שותקים בזמן מלחמה, כאשר רווחת העם היא החוק העליון."

הפגיעה בזכויות אזרח במהלך מלחמת העולם השנייה אושרה על ידי בית המשפט העליון של ארצות הברית בפסק הדין *[[הירבאיאשי נגד ארצות הברית]]*  (1943), שקבע כי הטלת עוצר על מיעוט אתני בזמן מלחמה עם ארץ מוצאו הוא חוקתי. מקרה דומה הוכרע באותו יום בפסק הדין *[[יאסואי נגד ארצות הברית]]* .

בשימושו המודרני, הביטוי הפך לסמל לפגיעה בזכויות אזרח בעתות מלחמה. לאחר פיגועי 11 בספטמבר הביטוי הועלה מחדש בשיח הציבורי האמריקאי, בדיון על הפגיעה בזכויות אזרח בשם הביטחון הלאומי.

ב-1998, נשיא בית המשפט העליון ויליאם רנקוויסט, בספרו *All the Laws but One: Civil Liberties in Wartime*, טען כי "ההגבלות הכי פחות מוצדקות על זכויות אזרח" לא יתקבלו על ידי בתי המשפט במלחמות עתידיות: "אין זה רצוי או סביר כי זכויות אזרח יזכו לאותה הגנה בזמן מלחמה כמו בעת שלום, אך רצוי וסביר שבתי המשפט יבחנו בקפידה רבה יותר את טענות הממשלה בנוגע לנחיצותן של הגבלות על זכויות אלה. החוקים לא יהיו דוממים בזמן מלחמה, אלא ידברו בקול מעט שונה."

ב-2004, השופט אנטונין סקאליה השתמש בביטוי בביקורתו על פסק הדין *האמדי נגד רמספלד*, אשר אישר מעצר של אזרח אמריקאי כאויב ללא אישום או השעיית *הביאס קורפוס*:

## בתקשורת ובספרות
הביטוי שימש ככותרת לפרק בסדרת המדע הבדיוני *[[מסע בין כוכבים: חלל עמוק 9]]* בשנת 1999. בנוסף, הביטוי מופיע בסרט משנת 2010, *The Conspirator*, בו משתמש הדמות ג'וזף הולט בביטוי כדי להצדיק את השעיית הזכות להגיש בקשה להבאס קורפוס על ידי הנשיא אנדרו ג'ונסון במהלך משפטה של מרי סוראט.

## ראו גם
*מצב חירום

## קישורים חיצוניים
* Cicero Pro Milone, באתר The Latin Library
* “In times of war, the laws fall silent.”, באתר Simple Justice
* כִּי בֵּין הַנְּשָׁקִים, הַחֻקִּים שׁוֹתְקִים – על חוקי המלחמה במקרא (חלק א), באתר "ארץ העברים"
* משפט ומוסר בעת מלחמה, באתר "דעת"

## הערות שוליים

קטגוריה:משפט חוקתי
קטגוריה:מילים וביטויים בלטינית
פינחס אדרי

הרב **פינחס אדרי** (10 בדצמבר 1944 – ט"ז בניסן ה'תשפ"ה, 14 באפריל 2025) היה רבה הספרדי של העיר גבעתיים.

## ביוגרפיה
נולד במרוקו ליעקב ושמחה אדרי. למד במוסדות "אוצר התורה" במרקש אצל הרבנים יהודה שושנה ואלעזר מור יוסף. נסמך לשחיטה על ידי ראש השוחטים במרקש רבי יעקב פרץ, ולרבנות על ידי רבה של מרקש מכלוף אבוחצירא והרב שלום משאש בקזבלנקה. בסביבות גיל 18 עלה לישראל והתגורר באשדוד. נשלח מטעם המחלקה לשירותים רוחניים בגולה של הסוכנות היהודית לכהן כרב במרסיי למשך כשנתיים. בארץ כיהן כרב מושב עשרת ולאחר מכן כרב האזורי גדרות והיה יו"ר רבני מושבים העובדים ומזכ"ל ארגון הרבנים הספרדיים בישראל. נחשב למקורב לרבנים מרדכי אליהו ועובדיה יוסף.

ב-27 באוקטובר 1982 התמנה לרבה הספרדי של גבעתיים, לצדו של הרב האשכנזי יוסף גליקסברג. ייסד את בית הכנסת "רבי מאיר בעל הנס" ברחוב קיבוץ גלויות וכיהן כרבו, וכן הקים בעיר בית מדרש לרבנים וכולל אברכים "שלום ישראל" ועמד בראשם.

היה חבר מפלגת העבודה, ונחשב למקורב לשמעון פרס.

בשנותיו האחרונות, כאשר מצב בריאותו התערער, עבר להתגורר אצל בתו בירושלים. בסוף 2024 פרש רשמית לגמלאות.

נפטר ביום הראשון של חול המועד פסח, 14 באפריל 2025 (ט"ז בניסן ה'תשפ"ה), ונקבר בבית העלמין נחלת יצחק.

## חיים אישיים
היה נשוי לסוזן לבית אשריקי, ולהם שבעה ילדים, בהם:
* הרב אליאב אדרי - מחבר ספרי "שבת אחים", "אבן ספיר", "בכורי שי", "אורי וישעי" ועוד.
* הרב משה אדרי - ראש כולל "רב פעלים" בחדרה ומחבר ספר "אמרי דעה". ב-2026 נבחר למלא את מקום אביו ברבנות העיר.
* טלי אשת הרב ישראל מאיר ביטון רב העיר חדרה (בן הרב שמעון ביטון).
* יעקב נשוי לבתו של השר לשעבר אליהו סויסה.
* אורלי נשואה לבנו של הרב משה אלמליח, רבה של עתלית לשעבר.

## הערות שוליים

קטגוריה:גבעתיים: רבנים
קטגוריה:רבני ערים בישראל
קטגוריה:ישראלים ילידי מרוקו
קטגוריה:רבני מושבים
קטגוריה:עשרת: אישים
קטגוריה:רבני מועצות אזוריות
קטגוריה:מרסיי: רבנים
קטגוריה:ראשי כולל אברכים ישראלים
קטגוריה:עולים בשנות ה-1960
קטגוריה:אישים הקבורים בבית הקברות נחלת יצחק
קטגוריה:ישראלים שנולדו ב-1944
קטגוריה:ישראלים שנפטרו ב-2025
No More Heroes

"**No More Heroes**" הוא שיר של להקת הרוק הבריטית החונקים (The Stranglers), שיצא כסינגל מתוך אלבומם "No More Heroes" שיצא לאור ב-23 בספטמבר 1977. זהו אחד הסינגלים המצליחים ביותר של הלהקה, לאחר שהגיע בשיאו למקום השמיני במצעד הסינגלים הבריטי.

## אודות השיר
זהו שיר מחאה הקובל על אובדן הגיבורים בעידן המודרני. מופיעות בו דמויות היסטוריות שנויות במחלוקת, החל מהמהפכן המרקסיסטי האוקראיני לאון טרוצקי, הסטנדאפיסט לני ברוס שנחשב כסטנדאפיסט פורץ דרך, הצייר וזייפן האמנות אלמיר דה הורי  והדמות הבדיונית סנצ'ו פנסה מהרומן דון קישוט. והמחזאי ויליאם שייקספיר.

"כשהשיר יצא, סירבנו לחתום למעריצים כיוון שניסינו להגיד להם 'אל תאדירו גיבורים. היו אתם גיבורים בעצמכם'", אמר על השיר סולן הלהקה, יו קורנוול. "האנשים שמוזכרים בשיר הם למעשה אנטי-גיבורים".

## בתרבות
* גרסת כיסוי בביצוע להקת הרוק הלטרנטיבי, Violent Femmes, הופיעה בסרט הקומי האמריקאי "אנשי המסתורין" משנת 1999.
* השיר הושמע בשני פרקים של סדרת הפשע הבריטית "Ashes to Ashes"  בהפקת ה-BBC.
* סדרת משחקי הווידאו "No More Heroes"  עבור קונסולת Wii של נינטנדו, נקראת על שמם של השיר והאלבום.

## מצעדים

## קישורים חיצוניים
* 
* 20px "No More Heroes", במסד נתונים המוזיקלי AllMusic **(באנגלית)**
* 20px "No More Heroes", במסד נתונים המוזיקלי MusicBrainz **(באנגלית)**
* 20px "No More Heroes", במסד נתונים המוזיקלי Discogs **(באנגלית)**
* 30px "No More Heroes", במסד נתונים המוזיקלי Genius **(באנגלית)**
* 20px "No More Heroes", באתר המוזיקה Spotify **(באנגלית)**
* 44px "No More Heroes", באתר המוזיקה אפל מיוזיק **(באנגלית)**
* 44px "No More Heroes", באתר המוזיקה Deezer **(באנגלית)**
* 55px "No More Heroes", באתר המוזיקה Tidal **(באנגלית)**
* 20px "No More Heroes", באתר המוזיקה Last.fm **(באנגלית)**
* 20px "No More Heroes", באתר המוזיקה שזאם **(באנגלית)**
* 20px "No More Heroes", באתר המוזיקה SoundCloud **(באנגלית)**
* 20px "No More Heroes", באתר המוזיקה Musixmatch **(באנגלית)**
* "No More Heroes", באתר המוזיקה SecondHandSongs **(באנגלית)**

## הערות שוליים

קטגוריה:שירי 1977
קטגוריה:סינגלים מ-1977
קטגוריה:שירי החונקים
קטגוריה:שירים באנגלית
קטגוריה:שירים שנכתבו על ידי יו קורנוול
קטגוריה:שירים על סופרים
קטגוריה:שירים על פוליטיקאים
קטגוריה:שירי פאנק רוק
קטגוריה:שירים המבוססים על אנשים אמיתיים
אנגוס

**אָנְגוּס** הוא התעתיק העברי לשם הלועזי **Angus**.

קטגוריה:שמות פרטיים סקוטיים
קטגוריה:שמות משפחה סקוטיים
דרוב (מאכל)

**דרוב** Drob (ברומנית: **Drob**) הוא מאכל רומני מסורתי הנאכל במיוחד בחג הפסחא. המאכל המבוסס על האיברים הפנימיים של הטלה (כבד, ריאות, טחול, לב, כליות) בתוספת בצל ירוק ועשבי תיבול (שמיר, פטרוזיליה, שום, לאושטיאן), ביצים (מבושלות או טריות), ולחם ספוג במים או בחלב.

אצל הנוצרים האורתודוקסים יש מנהג של שחיטת טלה לקראת חג הפסחא והכנת מאכלים ממנו. הדרוב הוא הדרך לניצול האיברים הפנימיים למאכל בפסחא.

יש מאכלים דומים גם במסורת של עמים אחרים, לדוגמה האגיס. את ההאגיס מכינים בבטן הטלה, בעוד שאת הדרוב מכינים בצפק יש בו יותר ירקות.

בארצות הברית יש איסור בשימוש בראות של כבשים, הדרוב שם לא יכלול ראות.

## קישורים חיצוניים

* Drob de miel reteta simpla traditionala .
* Drob de miel (fara prapure) דרוב טלה ללא צפק .

## ראו גם
* האגיס

## הערות שוליים

קטגוריה:המטבח הרומני
קטגוריה:מאכלי בשר
רן טננבאום

**רן טננבאום** (נולד ב-19 באפריל 1976) הוא צייר ישראלי.
## ביוגרפיה
טננבאום נולד בכפר סבא. הוא נרשם ללימודי עיצוב גרפי בבצלאל אך עזב אותם והחל ללמוד מישראל הרשברג. לאחר מכן המשיך בלמידה עצמית.
טננבאום לימד בבית הספר לציור ורישום "התחנה", ובהמשך לימד רישום גם במחלקה לאמנות של שנקר. ב-2015 הקים את סטודיו "הכולל" יחד עם הצייר גיא אביטל.

טננבאום היה ממקימי תנועת "אמנות בר", שנועדה לקדם אמנים שלא רכשו השכלה פורמלית או שהחלו ליצור בגיל מאוחר.

כיוצר טננבאום עוסק בנושאים כציור דיוקנאות, התבוננות פנימית, והקשר בין אור וצל.
## תערוכות
* "חומר משמר", גלריה אלון שגב, 2009
* "דלתיים סגורות, חלונות של חסד", גלריה חזי כהן 2022
* "פרסונה וצל", מוזיאון רמת גן 2025
* "מקלעת השמש", גלריה רוטשילד 2025

## קישורים חיצוניים

* 
* Acclaimed artist Ran Tenenbaum returns to realism with a new exhibition באתר ג'רוזלם פוסט.
## הערות שוליים

קטגוריה:ציירים ישראלים
קטגוריה:מורים לציור בישראל

קטגוריה:ישראלים שנולדו ב-1976